सैनिक के पैरों पर मिले पिटाई के निशान, परिजनों ने नहीं लिया शव
महाराष्ट्रके देवलाली कैंट में संदिग्ध हालात में मृत मिले लांस नायक रॉय मैथ्यू का शनिवार को दोबारा पोस्टमार्टम हुआ। शनिवार सुबह शव पहुंचने पर परिजनों ने मैथ्यू की मौत पर सवाल उठाए। उन्होंने दोबारा पोस्टमार्टम होने तक शव लेने से इनकार कर दिया। उनका आरोप था कि मैथ्यू के पैरों पर पिटाई के निशान हैं। प|ी फिनी ने कोल्लम के कलेक्टर पुलिस से शिकायत की। इस पर उप कलेक्टर के चित्रा ने दोबारा पोस्टमार्टम की अनुमति दी।
तिरुवनंतपुरम एयरपोर्ट पर मैथ्यू की प|ी ने कहा, ‘मुझे इंसाफ चाहिए। मैं जानना चाहती हूं कि पति के साथ क्या हुआ?’ परिजनों ने आरोप लगाया कि एयरपोर्ट पर मैथ्यू के शव का अपमान किया गया। आधे घंटे तक एक ट्रॉली पर शव पड़ा रहा, लेकिन किसी ने नहीं संभाला। बता दें कि एक वेबसाइट ने स्टिंग ऑपरेशन में मैथ्यू का इंटरव्यू लिया था। इसमें उन्होंने सेना के अफसरों द्वारा सहायकों (बड्डी) के शोषण का खुलासा किया था। अफसरों की पोल खोलने के बाद मैथ्यू 25 फरवरी से लापता थे। 2 मार्च को उनका शव एक खाली बैरक में लटका मिला था।
hin_Deva hin_Deva hin_Deva